
PRIVATUMO PRANEŠIMAS 

(namų ūkiams, suteikiantiems apgyvendinimą Japonijos delegatams pagal programą „INDEX 2026: Youth Exchange between Lithuania and Japan“)

Informuojame Jus, kad Jaunimo reikalų agentūra (toliau – Agentūra), tvarkydama Jūsų asmens duomenis, laikosi 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 96/46/EB (Bendrasis duomenų apsaugos reglamentas) (toliau – Reglamentas (ES) 2016/679), Lietuvos Respublikos asmens duomenų teisinės apsaugos įstatymo bei kitų asmens duomenų apsaugą reglamentuojančių teisės aktų reikalavimų.
Šiame privatumo pranešime pateikiama informacija apie tai, kokius Jūsų asmens duomenis Agentūra renka ir tvarko organizuodama programos „INDEX 2026: Youth Exchange between Lithuania and Japan“ namų ūkių, suteikiančių apgyvendinimą Japonijos delegatams, atranką ir Programos įgyvendinimą, kokiais tikslais ir teisiniais pagrindais duomenys tvarkomi, kam jie gali būti perduodami, kiek laiko saugomi bei kokias teises Jūs turite kaip duomenų subjektas.
Prašome atidžiai susipažinti su šiuo privatumo pranešimu.

1. Kokia yra šio dokumento paskirtis?
Šis privatumo pranešimas nustato privatumo sąlygas namų ūkiams, suteikiantiems apgyvendinimą Japonijos delegatams pagal programą „INDEX 2026: Youth Exchange between Lithuania and Japan“ (toliau – Programa). 
Šiame privatumo pranešime pateikiama informacija apie tai, kaip Agentūra renka, naudoja, saugo ir kitaip tvarko Jūsų asmens duomenis, kuriuos pateikiate siekdami dalyvauti Programoje, taip pat informacija apie Jūsų, kaip duomenų subjekto, teises bei jų įgyvendinimo tvarką.
Jei turite klausimų dėl Jūsų asmens duomenų tvarkymo arba norite įgyvendinti savo, kaip duomenų subjekto, teises, galite kreiptis šio privatumo pranešimo 6 punkte nurodytais kontaktais.

1. Kas yra atsakingas už Jūsų (bei atstovaujamo asmens) asmens duomenų tvarkymą bei apsaugą?

Už Jūsų (ir Jūsų atstovaujamo asmens) asmens duomenų tvarkymą atsakingi:
Duomenų valdytojas: Jaunimo reikalų agentūra 
Juridinio asmens kodas: 188681478
Pašto adresas: Vytenio g. 6, LT-03113 Vilnius
Telefono ryšio numeris: +370 5 2497002
Elektroninio pašto adresas: info@jra.lt 
Duomenų apsaugos pareigūnas: dap@jra.lt 

1. Kokius duomenis apie Jus renkame, kuo remdamiesi ir kiek laiko juos tvarkome?
Agentūra, organizuodama Programos atranką ir įgyvendinimą, tvarko šiuos asmens duomenis:

	Asmens duomenų kategorijos
	Asmenų, dalyvaujančių atrankoje į Programą:
· vardas, pavardė
· gyvenamosios vietos adresas
· darbinis statusas
· šeimyninė padėtis
· telefono numeris
· elektroninio pašto adresas
· informacija apie gyvenamąją vietą (kambarių skaičių, turimus patogumus ir kt. informacija, būtina Programos įgyvendinimui)
· informacija apie valgymo ir žalingus įpročius, kiek tai būtina Programos organizavimui
· kita duomenų subjekto savanoriškai pateikiama informacija, reikalinga Programai vykdyti
· kita informacija, kurios pateikimas būtinas pagal Japonijos Vyriausybės institucijų nustatytus reikalavimus Programos įgyvendinimui

	Asmens duomenų šaltinis
	Aukščiau nurodytus asmens duomenis Agentūra gauna tiesiogiai iš Jūsų (duomenų subjektų).

	Duomenų tvarkymo teisinis pagrindas
	Jūsų asmens duomenys tvarkomi vadovaujantis:
• Reglamento (ES) 2016/679 6 straipsnio 1 dalies e punktu, kai duomenų tvarkymas būtinas siekiant organizuoti ir administruoti Programą, vykdyti dalyvių atranką, užtikrinti Programos įgyvendinimą bei tarptautinį bendradarbiavimą jaunimo politikos srityje;
• Reglamento (ES) 2016/679 6 straipsnio 1 dalies c punktu, kai tam tikrų duomenų tvarkymas būtinas siekiant įvykdyti Agentūrai taikomas teisines prievoles, susijusias su dokumentų valdymu, apskaita, archyvavimu ar kitų teisės aktų reikalavimų vykdymu;
• Reglamento (ES) 2016/679 6 straipsnio 1 dalies a punktu, kai duomenys tvarkomi Jūsų sutikimo pagrindu, įskaitant nuotraukų ir vaizdo medžiagos naudojimą viešinimo tikslais;
• Reglamento (ES) 2016/679 9 straipsnio 2 dalies a punktu, kai tvarkomi specialių kategorijų asmens duomenys (pvz., informacija apie sveikatos būklę ar individualius poreikius), kuriuos pateikiate savo aiškiu sutikimu.

	Duomenų tvarkymo terminas
	Asmenų, dalyvavusių atrankoje, tačiau neatrinktų į Programą, asmens duomenys saugomi 1 metus po atrankos pabaigos, išskyrus atvejus, kai teisės aktai nustato ilgesnį saugojimo terminą.
Atrinktų Programos dalyvių asmens duomenys saugomi Programos vykdymo laikotarpiu ir 3 metus po Programos pabaigos, išskyrus atvejus, kai teisės aktai nustato ilgesnį saugojimo terminą.
Nuotraukos ir vaizdo medžiaga, naudojama viešinimo ir archyvavimo tikslais, gali būti saugoma ilgiau, vadovaujantis teisės aktų reikalavimais bei viešojo administravimo dokumentų saugojimo terminais.



1. Ar priimame automatizuotus sprendimus? Ar profiliuojame?

Agentūra, tvarkydama Jūsų asmens duomenis Programos atrankos ir įgyvendinimo tikslais, nepriima automatizuotų sprendimų, įskaitant profiliavimą, kaip tai suprantama pagal Reglamento (ES) 2016/679 22 straipsnį.

1. Kam perduodame Jūsų asmens duomenis? Ar perduodame informaciją apie Jus už Europos Ekonominės erdvės ribų?

Jūsų asmens duomenys gali būti perduodami:
· Japonijos Vyriausybės institucijoms ir Programos organizatoriams Japonijoje, dalyvaujantiems Programos atrankos ir įgyvendinimo procesuose;
· valstybės ir savivaldybių institucijoms ar įstaigoms, kai tokią pareigą nustato teisės aktai;
· informacinių technologijų, dokumentų valdymo, ryšio ar kitų paslaugų teikėjams, kurie asmens duomenis tvarko Agentūros vardu ir pagal Agentūros nurodymus.
Jūsų asmens duomenys gali būti perduodami už Europos ekonominės erdvės ribų – į Japoniją. Asmens duomenys į Japoniją perduodami vadovaujantis Reglamento (ES) 2016/679 45 straipsniu, kadangi Europos Komisija yra priėmusi sprendimą dėl tinkamo apsaugos lygio Japonijoje.
Agentūra perduoda tik tuos asmens duomenis, kurie yra būtini Programos atrankai, organizavimui ir įgyvendinimui užtikrinti.

1. Kokias teises Jūs turite?
Jei norite imtis žemiau nurodytų veiksmų, prašome kreiptis į Agentūros duomenų apsaugos pareigūną el. paštu dap@jra.lt, kaip tai nurodyta šiame punkte. Atkreipiame Jūsų dėmesį, jog šioms teisėms taikomos įstatymų numatytos sąlygos ir išimtys. Jūs, kaip duomenų subjektas (bei atstovas), turite teisę:
· Žinoti (būti informuotam) apie savo asmens duomenų tvarkymą – šią teisę įgyvendiname Jums pateikdami susipažinti šį privatumo pranešimą;
· Susipažinti su tvarkomais savo asmens duomenimis;
· Reikalauti ištaisyti savo asmens duomenis;
· Reikalauti ištrinti savo asmens duomenis („teisė būti pamirštam“), jei tai galima pagrįsti bent viena iš priežasčių, numatytų Reglamento (ES) 2016/679 17 straipsnio 1 dalyje;
· Prašyti apriboti savo asmens duomenų tvarkymą, kai taikomas vienas iš atvejų, numatytų Reglamento (ES) 2016/679 18 straipsnio 1 dalyje;
· Nesutikti su savo asmens duomenų tvarkymu, kai asmens duomenys tvarkomi Reglamento (ES) 2016/679 6 straipsnio 1 dalies e arba f punktų pagrindu;
· Gauti savo pateiktus asmens duomenis susistemintu, įprastai naudojamu ir kompiuterio skaitomu formatu bei persiųsti šiuos duomenis kitam duomenų valdytojui, kai tai techniškai įmanoma;
· Bet kuriuo metu atšaukti duotą sutikimą, kai asmens duomenys tvarkomi sutikimo pagrindu. Sutikimo atšaukimas neturi įtakos iki atšaukimo atlikto duomenų tvarkymo teisėtumui.

Jei manote, kad tvarkydami Jūsų asmens duomenis, mes pažeidžiame duomenų apsaugos teisės aktus, turite teisę pateikti skundą Valstybinei duomenų apsaugos inspekcijai paštu L. Sapiegos g. 17, LT-10312, Vilnius, el. paštu ada@ada.lt ar kitais Valstybinės duomenų apsaugos inspekcijos interneto svetainėje (www.vdai.lrv.lt) pateikiamais būdais.
Jeigu Jūs turite klausimų, komentarų ar nusiskundimų, susijusių su tuo, kaip mes renkame, tvarkome Jūsų duomenis, mūsų duomenų apsaugos pareigūnas gali Jums padėti.
Kreiptis dėl savo teisių įgyvendinimo galite Agentūros nustatyta tvarka. Ši tvarka reglamentuota Agentūros Asmens duomenų tvarkymo taisyklėse bei Privatumo politikoje.
Kilus klausimams ar norėdami įgyvendinti savo teises, susisiekite su mumis el. paštu info@jra.lt arba atvykite Agentūros adresu Vytenio g. 6, LT-03113 Vilnius.

1. Ar šis pranešimas bus atnaujintas?
Šis privatumo pranešimas yra peržiūrimas ir, nustačius poreikį, atnaujinamas pasikeitus asmens duomenų tvarkymą reglamentuojantiems teisės aktams, Agentūros vykdomiems duomenų tvarkymo procesams ar kitoms reikšmingoms aplinkybėms.
Aktuali privatumo pranešimo redakcija skelbiama Agentūros interneto svetainėje.

